b'\n_START_ARTICLE_\nHingganita-(Yb)\n_START_SECTION_\nCaracter\xc3\xadstiques\n_START_PARAGRAPH_\nLa hingganita-(Yb) \xc3\xa9s un silicat de f\xc3\xb3rmula qu\xc3\xadmica (Yb,Y,REE)\xe2\x82\x82\xe2\x96\xa1Be\xe2\x82\x82[SiO\xe2\x82\x84]\xe2\x82\x82(OH)\xe2\x82\x82. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1982. Cristal\xc2\xb7litza en el sistema monocl\xc3\xadnic. Es troba en forma de cristalls aciculars, de fins a 2 mil\xc2\xb7l\xc3\xadmetres, en agregats esf\xc3\xa8rics. La seva duresa a l\'escala de Mohs es troba entre 6 i 7. \xc3\x89s l\'an\xc3\xa0leg amb iterbi de la hingganita-(Y), la hingganita-(Ce) i la hingganita-(Nd). Es tracta d\'un dels pocs minerals aprovats amb iterbi dominant._NEWLINE_Segons la classificaci\xc3\xb3 de Nickel-Strunz, la hingganita-(Yb) pertany a "09.AJ: Estructures de nesosilicats (tetraedres a\xc3\xafllats), amb triangles de BO\xe2\x82\x83 i/o B[4], tetra\xc3\xa8dres de Be[4], compartint v\xc3\xa8rtex amb SiO\xe2\x82\x84" juntament amb els seg\xc3\xbcents minerals: grandidierita, ominelita, dumortierita, holtita, magnesiodumortierita, garrelsita, bakerita, datolita, gadolinita-(Ce), gadolinita-(Y), hingganita-(Ce), hingganita-(Y), homilita, melanocerita-(Ce), minasgeraisita-(Y), calcibeborosilita-(Y), stillwellita-(Ce), cappelenita-(Y), okanoganita-(Y), vicanita-(Ce), hundholmenita-(Y), proshchenko\xc3\xafta-(Y) i jadarita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al mont Ploskaya, al mass\xc3\xads Western Keivy, a la pen\xc3\xadnsula de Kola (Prov\xc3\xadncia de M\xc3\xbarmansk, R\xc3\xbassia). Tamb\xc3\xa9 ha estat descrita a la mina de feldespat de Tangen, a Krager\xc3\xb8 (Telemark, Noruega). Sol trobar-se associada a altres minerals com la plumbomicrolita, la fluorita, la keivi\xc3\xafta-(Yb) i la bastn\xc3\xa4sita.'